ഹസാര്ഡിനെ തുടര്ച്ചയായ മത്സരങ്ങള് നഷ്ട്ടമാകും കാല്മുട്ടിനേറ്റ സാരമായ പരിക്കിനു പുറമെ കുറച്ചു കാലമായി ഫിറ്റ്നസ് പ്രശ്നങ്ങളുമുള്ള ഈഡന് ഹസാര്ഡിനെ തുടര്ച്ചയായ മത്സരങ്ങളില് കളിപ്പിക്കാന് കഴിയില്ലെന്ന് റയല് മാഡ്രിഡ് പരിശീലകന് കാര്ലോ ആന്സലോട്ടി. റോഡ്രിഗോ നേടിയ ഒരേയൊരു ഗോളില് റയല് മാഡ്രിഡ് വിജയം നേടിയ ഇന്റര് മിലാനെതിരെ നടന്ന ചാമ്ബ്യന്സ് ലീഗ് മത്സരത്തില് ഹസാര്ഡിന് അവസരം നല്കാതിരുന്നതിനെ കുറിച്ച് സംസാരിക്കുമ്ബോഴാണ് ആന്സലോട്ടി ഇക്കാര്യം വ്യക്തമാക്കിയത്. കാല്മുട്ടിനു സാരമായ പരിക്കേറ്റതിനെ തുടര്ന്ന് ഹസാര്ഡ് കഴിഞ്ഞ മത്സരത്തില് കളിച്ചിരുന്നില്ല. കഴിഞ്ഞ ദിവസത്തെ പരിശീലന സെഷനിലും അതു താരത്തെ ബാധിച്ചിരുന്നു. താരത്തിന്റെ നില പൊതുവില് മെച്ചപ്പെട്ടു എങ്കിലും അതു വിലയിരുത്തേണ്ടതുണ്ട്. ലാ ലിഗ മത്സരത്തിനു മുന്നോടിയായുള്ള പത്രസമ്മേളനത്തില് ആന്സലോട്ടി പറഞ്ഞു. നിരന്തരമായ പരിക്കുകളുടെ മുന്കാല ചരിത്രം ഉള്ളതിനാല് തന്നെ ഞങ്ങള് താരത്തെക്കുറിച്ചു ശ്രദ്ധ പുലര്ത്തേണ്ടതുണ്ട്. തുടര്ച്ചയായി രണ്ടു മത്സരങ്ങളില് താരത്തെ കളിപ്പിക്കുക ബുദ്ധിമുട്ടാണ്. ഞങ്ങള് ആവശ്യപ്പെടുന്ന തലത്തിലേക്കെത്താന് താരം ഇതുവരെയും എത്തിയിട്ടില്ല, എന്നാല് തന്റെ പൂര്ണമായ മികവ് താരം വീണ്ടെടുക്കുമെന്ന ആത്മവിശ്വാസം ഞങ്ങള്ക്കുണ്ട്. ആന്സലോട്ടി പറഞ്ഞു.The post ഹസാര്ഡിനെ തുടര്ച്ചയായ മത്സരങ്ങള് നഷ്ട്ടമാകും first appeared on MalayalamExpressOnline.